సెమీస్లో సౌతాఫ్రికాపై ఉత్కంఠ విజయంబ్రిస్టల్: మహిళల వన్డే ప్రపంచకప్లో ఆతిథ్య ఇంగ్లండ్ ఫైనల్కు దూసుకెళ్లింది. ఆరంభ పోరులో భారత్ చేతిలో ఓడినా...  తర్వాతి ఆరు మ్యాచ్ల్లో విజయం సాధించి పట్టికలో టాప్ లేపిన ఆ జట్టు సెమీస్లోనూ అదరగొట్టింది. మంగళవారం జరిగిన తొలి సెమీఫైనల్ మ్యాచ్లో దక్షిణాఫ్రికాపై రెండు వికెట్లతో ఉత్కంఠ విజయం సాధించింది. సౌతాఫ్రికా నిర్దేశించిన 219 పరుగుల లక్ష్యాన్ని 49.4 ఓవర్లలో ఎనిమిది వికెట్లు కోల్పోయి ఛేదించింది. సారా టేలర్ (76 బంతుల్లో 7 ఫోర్లతో 54) అర్ధ సెంచరీతో సత్తా చాటగా.. హీదర్ నైట్ (30), ఫ్రాన్ విల్సన్ (30) రాణించారు. ఆఖర్లో జెన్నీ గన్ (27 బంతుల్లో 3 ఫోర్లతో 27 నాటౌట్) తీవ్ర ఒత్తిడిలో కీలక ఇన్నింగ్స్తో జట్టును విజయతీర్చాలకు చేర్చింది. సఫారీ బౌలర్లలో అయబొంగా ఖకా, సున్ లూస్ రెండేసి వికెట్లతో ఆకట్టుకున్నా ఫలితం లేకపోయింది. అంతకుముందు టాస్ నెగ్గి బ్యాటింగ్కు దిగిన సౌతాఫ్రికా నిర్ణీత 50 ఓవర్లలో ఆరు వికెట్లకు 218 పరుగులు చేసింది. మిగ్నాన్ డుప్రీజ్ (95 బంతుల్లో 5 ఫోర్లతో 76 నాటౌట్), ఓపెనర్ లారా వోల్వార్ట్ (100 బంతుల్లో 8 ఫోర్లతో 66) అర్ధ శతకాలతో మెరిశారు. కాగా, గురువారం జరిగే రెండో సెమీస్లో భారత్-ఆస్ట్రేలియా పోటీ పడనున్నాయి. ఈ మ్యాచ్ విజేతతో 23న ఇంగ్లండ్ ఫైనల్లో అమీతుమీ తేల్చుకోనుంది.
semislo soutaafrikaapai utkanta vijayambristal: mahilala vande prapanchakaplo aatidhya ingland fainalku doosukellindi. aarambha porulo bharat chetilo odinaa...  tarvaati aaru matchllo vijayam saadhinchi pattikalo tap lepina aa jattu semislonu adaragottindi. mangalavaaram jarigina toli semifinal matchlo dakshinaafrikaapai rendu viketlatho utkanta vijayam saadhinchindi. soutafrica nirdesinchina 219 parugula lakshyaanni 49.4 ovarlalo enimidi viketlu kolpoi chedinchindi. sara taler (76 bantullo 7 forlatho 54) ardha senchareetho satta chaatagaa.. heeder nait (30), fran vilson (30) raaninchaaru. aakharlo jenni gan (27 bantullo 3 forlatho 27 natout) teevra ottidilo keelaka inningsto jattunu vijayateerchaalaku cherchindi. safari boularlalo ayabonga khaka, sun luse rendesi viketlatho aakattukunna phalitam lekapoyindi. antakumundu tas neggi battingku digina soutafrica nirneeta 50 ovarlalo aaru viketlaku 218 parugulu chesindi. mignan duprij (95 bantullo 5 forlatho 76 natout), openar lara volwart (100 bantullo 8 forlatho 66) ardha satakaalato merisaaru. kaga, guruvaram jarige rendo semislo bharat-australia poty padanunnayi. ee match vijetatho 23na ingland fainallo ameetumee telchukonundi.